<p>[vc_row css=".vc_custom_1683634049434{padding-top: 0px !important;}"][vc_column][vc_column_text]</p>
<p><strong>Bugg</strong></p>
<p>Hva er bugg? Bugg, ofte kalt svensk bugg dans, tilhører swingdansen og er opprinnelig en svensk pardans som danses til musikk i firefjerdedelstakt, ofte i et raskt tempo. Dansen følger visse grunnleggende regler, men er hovedsakelig improvisert.</p>
<p> Bugg skiller seg fra mange andre pardanser ved at de dansende ikke holder om hverandre. I bugg holdes det hender i grep som byttes ofte. I dansen ledes kvinnen av mannen, og paret benytter seg av de enkle grunntrinnene, grunnfigurene og ulike bevegelser i variert tempo. </p>
<p>Vanligvis danses bugg til dansebandmusikk, men dansen kan også fint danses til annen populærmusikk. I tillegg til å være en populær sosial dans, er bugg også en populær konkurransedans, spesielt i Sverige.</p>
<p> Bugg er en sosial dans, og på et buggkurs vil du møte og bli kjent med andre danseglade mennesker. I tillegg er bugg en pardans, og dermed en flott aktivitet å gjøre med en partner man er glad i. Dessuten regnes bugg som en relativt enkel dans å lære seg, og er en av de swingformene som de flest har nytte av i sosiale sammenhenger. På grunn av tempoet er bugg også en fin måte å få beveget kroppen på.</p>
<p>Lær å svinge deg på dansegulvet! </p>
<p><a href="https://www.youtube.com/watch?v=8CiVhHAqdkI">link til bugg på youtube</a></p>
<p>Vi danser bugg på gamle kulturhuset hver søndag fra kl.19 – 21.</p>
<p>[/vc_column_text][vc_facebook type="button_count" css=".vc_custom_1683634552906{padding-top: 0px !important;}"][/vc_column][/vc_row]</p>